**Előterjesztés**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2020. június havi ülésére**

**Javaslat a kulturális intézmények 2019. évi szakmai beszámolójának, valamint**

**2020. évi munkatervének elfogadására**

Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 18/2019. (X.31.) önkormányzati rendelete 52.§ (3) bekezdés 5. pontja értelmében a Kulturális, Oktatási és Civil Bizottság ellenőrzi és koordinálja az önkormányzati intézmények és gazdasági társaságok szakmai tevékenységét.

I.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Törvény) 45. § (5) bekezdése a megyei hatókörű városi múzeumok, valamint a 68.§ (3) bekezdése a megyei könyvtárak szakmai munkatervére és szakmai beszámolójára vonatkozóan úgy rendelkezik, hogy azokat a miniszter előzetesen véleményezi.

Az Emberi Erőforrások Minisztériuma Könyvtári és Levéltári Főosztály, valamint a Múzeumi Főosztály (a továbbiakban: EMMI) által megadott határidőig (2020. február 28. napja) az önkormányzat fenntartásában működő Savaria Megyei Hatókörű Városi Múzeum (a továbbiakban: Múzeum), valamint a Berzsenyi Dániel Megyei Hatókörű Városi Könyvtár (a továbbiakban: Könyvtár) fent jelezett dokumentumai megküldésre kerültek.

**Az EMMI a Múzeum és a Könyvtár dokumentumait elfogadásra javasolja, ugyanakkor a veszélyhelyzetből adódóan a 2020. évi munkatervekben foglaltak nem, vagy csak részben valósíthatóak meg mindkét intézmény esetében.**

Fent jelzett dokumentumok az előterjesztés mellékletét képezik az alábbiak szerint:

1. sz. melléklet: Múzeum 2019. évi beszámolója
2. sz. melléklet: Múzeum 2020. évi munkaterve
3. sz. melléklet: Könyvtár 2019. évi beszámolója
4. sz. melléklet: Könyvtár 2020. évi munkaterve
5. sz. melléklet: EMMI véleményezése (Múzeum)
6. sz. melléklet: EMMI véleményezése (Könyvtár)

II.

Az Önkormányzat fenntartásában működő továbbikulturális intézmények közül az AGORA

Szombathelyi Kulturális Központ (a továbbiakban: AGORA), a Mesebolt Bábszínház (a továbbiakban: Bábszínház), valamint a Savaria Szimfonikus Zenekar (a továbbiakban: Zenekar) 2019. évi beszámolóját, valamint 2020. évi munkatervét az Egészségügyi, Kulturális és Köznevelési Iroda a veszélyhelyzet okán a korábbiaktól eltérő időpontban, 2020 májusában kérte be az intézményektől, ennek megfelelően a 2020. évi munkatervek már a veszélyhelyzethez igazodó szakmai tartalommal kerültek benyújtásra.

1. sz. melléklet: AGORA 2019. évi beszámolója
2. sz. melléklet: AGORA 2020. évi munkaterve (szolgáltatási tervvel)
3. sz. melléklet: Bábszínház 2019. évi beszámolója, 2020. évi munkaterve
4. sz. melléklet: Zenekar 2019. évi beszámolója
5. sz. melléklet: Zenekar 2020. évi munkaterve

**Összegzés a 2019. évi beszámolókra és a 2020. évi munkatervekre vonatkozóan**

**SAVARIA MEGYEI HATÓKÖRŰ VÁROSI MÚZEM**

**Beszámoló**

Az EMMI véleményezése elismerően szól az intézmény teljesítményéről, amelyet az egyenletesség, a hatékonyság és a sikeresség jellemez. Intenzív pályázati tevékenységet folytatnak, példamutatóan gondozzák a gyűjteményeket. A tudományos munka átgondolt, a rendezvények és a múzeumpedagógiai tevékenység színvonala kiemelkedő. Az intézmény által nyújtott gazdag programokkal a legkülönbözőbb korcsoportokat tudják megszólítani, és rendezvényeik nemcsak városi és megyei, hanem országos érdeklődésre is számot tartottak.

**Munkaterv**

A 2020. év vállalásai reálisak, de a veszélyhelyzetből adódóan nyilvánvalóan módosítást igényel a munkaterv. Továbbra is egy kiemelt téma köré csoportosítják az időszaki kiállításokat, változatlanul kiterjedt pályázati tevékenységet terveznek, valamint a jelentkező igényekhez igazodva alakítják programjaikat, rendezvényeiket.

**BERZSENYI DÁNIEL MEGYEI HATÓKÖRŰ VÁROSI KÖNYVTÁR**

**Beszámoló**

A 2019. június 1. napjával megbízott új igazgató vezetésével végzett szakmai munka eredményes, változatlanul magas színvonalú, így az intézmény ismét rászolgált a 2018. évben megszerzett Minősített Könyvtár címre.

Jól szervezik és működtetik a rendelkezésre álló gazdasági és személyi erőforrásokat. Szolgáltatásaik megfelelnek az alapkövetelményeknek, naprakészek a feldolgozásaik, továbbra is intenzív kommunikációs és marketing tevékenységet folytatnak.

Az EMMI véleményezése kiemeli a Könyvtár elismerést érdemlő ODR-szolgáltatási és területellátási tevékenységét.

**Munkaterv**

Főként a korábban elért eredmények megtartását, valamint az intézményre nézve kedvezőtlen trendekkel való ellenállást tűzte ki céljául a Könyvtár. A veszélyhelyzetből adódóan a munkatervben megjelenő elképzelések azonban számos pontban módosítást igényelnek. (Ebből adódóan az EMMI a munkatervet részletesen nem értékelte.)

**AGORA SZOMBATHELYI KULTURÁLIS KÖZPONT**

**Beszámoló**

Az AGORA a 2019. évben is biztosította a Törvény 76.§ (7) bekezdésében foglalt kötelezettségét, a teljes körű közművelődési feladat-ellátást. Ezen túlmenően a TIOP-AGÓRA projektben vállalt 54 közösségi, kulturális funkciónak is megfelelt. Az intézmény rendezvényein - a telephelyek programjaival együttesen - 629.019 fő vett részt.

A beszámoló a részletes szakmai munka bemutatásán túl kitér az intézmény személyi állományában történt változásra is, amelynek oka az alacsony bérezésben keresendő. Ennek megoldását a közeljövő legfontosabb feladatának tekinti az intézmény 2020. február 1. napjával kinevezett új vezetője.

**Munkaterv**

A szervezeti struktúrában és a működés módjában is jelentős változás előtt áll az intézmény. A továbbiakban nagyobb hangsúlyt kívánnak helyezni a munkahelyi közösségépítésre, az „élhető” munkahely létrehozására, amelyet a magas színvonalú, stabil munka alappillérének tekintenek.

Ezen túlmenően a szakmai munka, a szolgáltatások, illetve az ezekhez kapcsolódó marketing és kommunikáció megújítását is célul tűzte ki az intézmény vezetése.

Az új igazgató az AGORA 2020. évi célját az alkalmasság-minőség-hozzáférhetőség jegyében fogalmazta meg. Elsődleges feladatnak tekinti az AGORA szervezésében zajló események méltó kommunikációját. Ehhez kapcsolódik rövid távú céljuk, a felhasználóbarát honlap megvalósítása. A Közgyűlés 628/2019. (XII.19.) Kgy. számú határozata értelmében az AGORA új telephellyel (Víztorony) bővül, amelynek vagyonkezelői és közművelődési feladatait is ellátja 2020. évtől.

A munkaterv részletesen kitér a veszélyhelyzetből adódó sajátos feladatellátásra és az ahhoz kapcsolódó egyéb információkra.

**MESEBOLT BÁBSZÍNHÁZ**

**Beszámoló**

Szakmai elismertsége változatlanul magas, a társulat továbbra is erőn felül teljesít annak ellenére, hogy az elhelyezésük és az alap feltételrendszer változatlan. A színház méretéhez és a társulat létszámához képest nagyon magas bemutatószám jellemzi az intézményt, amely ismét egy sikeres évet tudhat maga mögött. Aktív pályázati tevékenységük és jelentős saját bevételük is hozzájárult a stabil pénzügyi helyzetükhöz.

Minden lehetőséget megragadnak az előadások, bérletek népszerűsítéséhez, a helyi és vidéki közönség megszólításához. A szombathelyi előadások száma növekedést mutat, a

tájelőadások meghatározóak, a hétvégi előadások látogatottsága is kiegyensúlyozott, illetve jelentősek a vendégjátékok, a külföldi fellépések, ugyanakkor változatlanul passzív a helyi pedagógusok jelenléte, továbbá jellemző a középiskolás korosztály részéről mutatkozó érdektelenség.

**Munkaterv**

A veszélyhelyzet a Bábszínház munkatervét is felülírta, ezért a 2020. májusig tartó időszak a tényeket tartalmazza. Egyéb más okok (MMIK épületének új üzemeltetője, a pályázati források, a csökkent költségvetés stb.) is bizonytalanná teszik a 2020. őszi és 2021. tavaszi bemutatók megvalósulását, és egyúttal a Bábszínház 25. éves jubileumának méltó ünneplését is. A vendégjátékok, külföldi fellépések szintén a pandémiás helyzet miatt nem valósíthatók meg, de egyeztetéseket folytat az intézmény új időpontokra vonatkozóan.

Az évad újdonsága, hogy a kisiskolásoknak és az óvodásoknak szóló székhelyi premierbérlet helyett egész évadra/tanévre szóló 4 előadásból álló bérletsorozatot indítanak, ennek meghirdetése azonban augusztusra tolódik.

A veszélyhelyzet ideje alatt a Bábszínház több héten át jelentős részt vállalt a rászorulók, idősek megsegítésében: az intézmény autójával ebédet, a Ne cipekedj, nagyi! programban pedig a piacról összeállított csomagokat szállítottak a nyugdíjasoknak. Kiemelendő, hogy kollégáik szabadságuk ideje alatt is folytatták a fent jelzett tevékenységeket.

**SAVARIA SZIMFONIKUS ZENEKAR**

**Beszámoló**

A Zenekar sokszínű és változatos programkínálata, valamint az általa képviselt magas művészi színvonal miatt egyaránt birtokolja a magyar és külföldi közönség szimpátiáját.

Számos hazai bérletes és bérleten kívüli koncertet, külföldi (osztrák, olasz) fellépést tudhatnak maguk mögött a 2019. évben is. Fellépéseik legnagyobb része változatlanul a Filharmónia Magyarország Kft.-vel fennálló jó kapcsolat eredménye. Közösen valósították meg 2019-ben is a Bartók Fesztivált, amely négy évtizede ikonikus rendezvénye a szombathelyi zenei életnek.

A Zenekar részt vesz az országos köztéri hangversenysorozatban, meghatározó szerepet játszik a zenei nevelésben. Változatlanul jól működik a bérletstruktúrájuk, amelynek köszönhetően a legkülönbözőbb korosztály számára nyújtanak zenei programot.

Tematikus rendezvényeik (Hollywood Classics, Karácsonyi Hangverseny, Szilveszteri Gála) népszerűsége töretlen.

**Munkaterv**

A Közgyűlés ismét bizalmat szavazott a korábbi igazgatónak, így 2020. június 1. napjától további öt évig ő látja el a vezetői feladatokat.

A munkaterv tartalma ténylegesen csak a tervadatokon és a többéves hagyományon alapul. Amennyiben a gazdasági mutatók megfelelően alakulnak, úgy a Zenekar számára a stabil működésen túl biztosított lesz a jelenlegi bérezés megtartása, továbbá a lehetőség nyílik a hangszerállomány minőségi cseréjére is.

Az évadban egy nagyon gazdag, színvonalas, kb. 110 előadásból álló koncertprogramot kívánnak megvalósítani.

A már hagyományosnak számító, népszerű bérletes és bérleten kívüli előadásokon és tematikus koncerteken kívül továbbra is jelentős szerepet szánnak a külföldi fellépéseknek.

III.

Az Önkormányzat és a Weöres Sándor Színház Nonprofit Kft. (a továbbiakban: Színház) között létrejött Fenntartói megállapodás 4.7 pontja értelmében szakmai igazolásként évente (legkésőbb a költségvetés elfogadását követően 30 nappal) az Önkormányzat Közgyűlésének illetékes bizottsága számára írásos beszámolót készít és a bizottsági ülésen szóban értékeli az előző naptári év teljesítési adatait (az előterjesztés 12. sz. melléklete), valamint ismerteti a tárgyév művészeti, közönségszervezési és marketing munkatervét (az előterjesztés 13. sz. melléklete).

A Színház teljesítette a fenntartói elvárásokat és az üzleti tervben kitűzött szakmai céljait, továbbá közönségszervezési és marketing munkaterve részletesen tartalmazza az elképzeléseket.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

Szombathely, 2020. június „ ”

**/: Horváth Soma :/**

**I.**

**HATÁROZATI JAVASLAT**

**…../2020. (VI. …...) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat a kulturális intézmények 2019. évi szakmai beszámolójának, valamint 2020. évi munkatervének elfogadására” című előterjesztést megtárgyalta, és Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 18/2019. (X.31.) önkormányzati rendelete 52.§ (3) bekezdés 5. pontja alapján az előterjesztés 1-2. sz. melléklete szerinti tartalommal a Savaria Megyei Hatókörű Városi Múzeum 2019. évi szakmai beszámolóját, valamint 2020. évi munkatervét elfogadja.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője)

**Határidő:** azonnal

**II.**

**HATÁROZATI JAVASLAT**

**…../2020. (VI. …...) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat a kulturális intézmények 2019. évi szakmai beszámolójának, valamint 2020. évi munkatervének elfogadására” című előterjesztést megtárgyalta, és Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 18/2019. (X.31.) önkormányzati rendelete 52.§ (3) bekezdés 5. pontja alapján az előterjesztés 3-4. sz. melléklete szerinti tartalommal a Berzsenyi Dániel Megyei Hatókörű Városi Könyvtár 2019. évi szakmai beszámolóját, valamint 2020. évi munkatervét elfogadja.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője)

**Határidő:** azonnal

**III.**

**HATÁROZATI JAVASLAT**

**…../2020. (VI. …...) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat a kulturális intézmények 2019. évi szakmai beszámolójának, valamint 2020. évi munkatervének elfogadására” című előterjesztést megtárgyalta, és Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 18/2019. (X.31.) önkormányzati rendelete 52.§ (3) bekezdés 5. pontja alapján az előterjesztés 7-8. sz. melléklete szerinti tartalommal az AGORA Szombathelyi Kulturális Központ 2019. évi szakmai beszámolóját, valamint 2020. évi munkatervét elfogadja.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője)

**Határidő:** azonnal

**IV.**

**HATÁROZATI JAVASLAT**

**…../2020. (VI. …...) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat a kulturális intézmények 2019. évi szakmai beszámolójának, valamint 2020. évi munkatervének elfogadására” című előterjesztést megtárgyalta, és Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 18/2019. (X.31.) önkormányzati rendelete 52.§ (3) bekezdés 5. pontja alapján az előterjesztés 9. sz. melléklete szerinti tartalommal a Mesebolt Bábszínház 2019. évi szakmai beszámolóját, valamint 2020. évi munkatervét elfogadja.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője)

**Határidő:** azonnal

**V.**

**HATÁROZATI JAVASLAT**

**…../2020. (VI. …...) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat a kulturális intézmények 2019. évi szakmai beszámolójának, valamint 2020. évi munkatervének elfogadására” című előterjesztést megtárgyalta, és Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 18/2019. (X.31.) önkormányzati rendelete 52.§ (3) bekezdés 5. pontja alapján az előterjesztés 10-11. sz. melléklete szerinti tartalommal a Savaria Szimfonikus Zenekar 2019. évi szakmai beszámolóját, valamint 2020. évi munkatervét elfogadja.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője)

**Határidő:** azonnal

**VI.**

**HATÁROZATI JAVASLAT**

**…../2020. (VI. …...) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat a kulturális intézmények 2019. évi szakmai beszámolójának, valamint 2020. évi munkatervének elfogadására” című előterjesztést megtárgyalta, és Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 18/2019. (X.31.) önkormányzati rendelete 52.§ (3) bekezdés 5. pontja alapján az előterjesztés 12-13. sz. melléklete szerinti tartalommal a Weöres Sándor Színház Nonprofit Kft. 2019. évi szakmai beszámolóját, valamint 2020. évi közönségszervezési és munkatervét elfogadja.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője)

**Határidő:** azonnal